Dôvodová správa

A. 	Všeobecná časť
I.

Územný plán veľkého územného celku Prešovský kraj - Zmeny a doplnky roku 2001 vláda Slovenskej republiky schválila unesením vlády Slovenskej republiky č. 637/2002 z 12. júna 2002. 

Územné plánovanie je nástrojom, ktorým sa:
a)  rieši priestorové usporiadanie a funkčné využívanie územia,
b)  určujú   zásady využitia územia,
c)	navrhuje vecná a časová koordinácia činností ovplyvňujúcich životné prostredie, ekologickú stabilitu, kultúrno-historickú hodnotu územia, územný rozvoj a tvorbu krajiny 
v súlade s princípmi trvalo udržateľného rozvoja.
 
Územným plánovaním sa vytvárajú predpoklady pre trvalý súlad   všetkých činností v území s osobitným zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja, na šetrné využívanie prírodných zdrojov a na zachovanie prírodných, civilizačných a kultúrnych hodnôt.

     Podľa pôvodného znenia ustanovenia § 26 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov územné plány regiónov schvaľovala vláda Slovenskej republiky. Na základe zákona č. 416/2001 Z.z., ktorý novelizoval znenie § 26, prechádza schvaľovanie územných plánov regiónov do kompetencie samosprávnych krajov s účinnosťou od 1.januára 2003.

 Na základe § 27 ods. 1 stavebného zákona v prípade schválenia územnoplánovacej dokumentácie vládou, vláda vyhlási záväznú časť územnoplánovacej dokumentácie svojím nariadením. Ide totiž o regulatívy, ktoré sú:
a) 	 záväzné nielen pre orgány štátnej správy, ale aj územnej samosprávy,
b) 	 záväzným  alebo smerným podkladom na  vypracovanie  a schvaľovanie ďalších stupňov územnoplánovacej dokumentácie, na územné rozhodovanie a na vypracovanie  dokumentácie stavieb.

    V záväznej časti územnoplánovacej dokumentácie sa ustanovujú základné zásady usporiadania územia a limity jeho využitia. Vymedzujú sa tu tiež verejnoprospešné stavby, pre ktoré možno pozemky, stavby a práva k nim vyvlastniť alebo vlastnícke práva k pozemkom a stavbám obmedziť podľa § 108 a nasl. stavebného zákona. 

						ll.

Zhodnotenie súladu nariadenia vlády Slovenskej republiky s právom Európskej únie

V práve Európskej únie nie je problematika návrhu nariadenia vlády Slovenskej republiky upravená.
 Vzhľadom na to, že daná problematika nie je v práve Európskej únie upravená, nie je možné  určiť stupeň kompatibility s právnou normou Európskej únie, a z týchto dôvodov tabuľka zhody nebola spracovaná

						lll.
				
Návrh nariadenia vlády Slovenskej republiky, ktorým sa  dopĺňa nariadenie vlády Slovenskej republiky č. 216 /1998 Z. z., ktorým sa vyhlasuje záväzná časť územného plánu veľkého územného celku Prešovský kraj je v súlade s Ústavou Slovenskej republiky, zákonom č.50/1976 Zb. o územnom plánovaní a stavebnom poriadku ( stavebný zákon ) v znení neskorších predpisov a ostatnými zákonmi.

Návrh nariadenia vlády Slovenskej republiky, ktorým sa  dopĺňa nariadenie vlády Slovenskej republiky č. 216 /1998 Z. z., ktorým sa vyhlasuje záväzná časť územného plánu veľkého územného celku Prešovský kraj nepodlieha prerokovaniu v Rade hospodárskej a sociálnej dohody Slovenskej republiky.   

                                                            lV.

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 216 /1998 Z. z., ktorým sa vyhlasuje záväzná časť územného plánu veľkého územného celku Prešovský kraj nebude mať priamy vplyv na štátny rozpočet, rozpočet obcí, rozpočet vyšších územných celkov ani na zamestnanosť v regióne. Z uvedeného dôvodu sa Doložka finančných, ekonomických, environmentálnych vplyvov a dopadov na zamestnanosť nevyhodnocuje. Cieľom právneho predpisu však je postupne vylepšiť územné, technické a ekologické predpoklady pre vyvážený hospodársko-sociálny rozvoj regiónu.

Doložka zlučiteľnosti
právneho predpisu s právom Európskych spoločenstiev a právom Európskej únie

1.	Navrhovateľ právneho predpisu: vláda Slovenskej republiky

2.	Názov návrhu právneho predpisu:   Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 216/1998 Z.z., ktorým sa vyhlasuje záväzná časť územného plánu veľkého územného celku Prešovský kraj

3.	Záväzky Slovenskej republiky vo vzťahu k Európskym spoločenstvám a Európskej únii:
a)	problematika návrhu nariadenia vlády nepatrí medzi prioritné oblasti aproximácie práva uvedené v článku 70 Európskej dohody o pridružení ani medzi priority odporúčané v Bielej knihe. Problematika  návrhu nariadenia vlády nepatrí ani medzi záväzky vyplývajúce z NPAA, Partnerstva pre vstup a screeningu a negociačnej pozície.
b)	nevyplývajú žiadne záväzky

4.	Problematika návrhu právneho predpisu: nie je upravená v práve Európskych spoločenstiev a práve Európskej únie

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie: žiadna

6.	Gestor: bezpredmetné

7.	Účasť    expertov  pri    príprave   návrhu    právneho   predpisu   a   ich   stanovisko 
      k   zlučiteľnosti   návrhu   právneho  predpisu  s právom Európskych spoločenstiev a
      právom Európskej únie: bez účasti expertov

B. 	Osobitná časť

Ćlánok l.
 "Zmeny a doplnky  územnému plánu veľkého územného celku  Prešovský kraj", ktoré boli schválené uznesením vlády SR č. 637/2002 dňa 12. júna 2002, prispeli k aktualizácii záväzných regulatívov funkčného a priestorového usporiadania územia i k aktualizácii zoznamu verejnoprospešných stavieb obsiahnutých v záväznej časti územného plánu veľkého územného celku Prešovský kraj. Prostredníctvom navrhovaného nariadenia vlády Slovenskej republiky bude záväzná časť územného plánu veľkého územného celku Prešovského kraja, ktorá bola v pôvodnej podobe vyhlásená nariadením vlády Slovenskej republiky č. 216/1998 Z.z, vyhlásená v podobe zahrňujúcej  uvedené  zmeny.

 	Potreba nového prílohy č. 2 bola vyvolaná  snahou o dosiahnutie  nasledujúcich cieľov, podrobnejšie uvedených v dôvodovej správe k bodu 1. 

K bodu 1	
Príloha č. 2 vychádza z pôvodnej prílohy, v ktorej došlo k nasledujúcim zmenám:
Nové znenie záväzných regulatívov (bod 1.3.4.3, nové znenie bodu 2.3 a 2.7 v časti I prílohy č. 2)  má zabezpečiť reguláciu územného rozvoja sídiel na území Tatranského národného parku z hľadiska vybraných aspektov pri stanovení precíznych regulatívov priestorového a funkčného usporiadania územia v súlade s novými hranicami Tatranského národného parku a jeho ochranného pásma.
	Novonavrhovaný záväzný regulatív č. 2.9 v časti I. prílohy č. 2 je premietnutím opatrenia z textu stavebnej uzávery okolo vodnej nádrže Veľká Domaša do nariadenia vlády.
 	Záväzné regulatívy (nové znenie bodov 5.3.8.1,  5.3.24 a 5.3.31, nové body 5.3.32 až 5.3.34, nové znenie bodu 5.4 a 5.6.4 v časti I prílohy č. 2 a nové znenia bodov 1.2.11, 1.2.25, 1.2.28 a nové body 1.2.34 až 1.2.42 v časti II prílohy č. 2) súvisia s aktualizáciou kategórie hraničných priechodov medzi Slovenskou republikou a Poľskou republikou a s nimi súvisiacich úsekov ciest a železníc v súlade s “Dohodou medzi vládou Slovenskej republiky a Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov” z 1.7.1999.
	Záväzné regulatívy [nový bod 1.9 a nové znenie bodu 8 (pôvodne bod 7) v časti I a nové znenie bodu 1.2.11 a nový bod 4 v časti II prílohy č. 2] umožňujú realizovať investičný zámer výstavby nádržového bloku motorových palív pre potreby štátnych hmotných rezerv a ozbrojených síl Slovenskej republiky  katastrálnom území Kapušany v okrese Prešov pre zabezpečenie potrieb obrany Slovenskej republiky a vytvorenie 90-dňových zásob ropy a ropných výrobkov podľa požiadaviek Európskej únie.
	Záväzné regulatívy (nové znenie bodu 6.3 v časti I a nové znenie bodu 2.5 v časti II prílohy č. 2) aktualizujú riešenie technickej infraštruktúry v oblasti výstavby čistiarní odpadových vôd a odkanalizovania obcí Prešovského kraja. 

Článok ll.

Ustanovuje sa predpokladaný dátum účinnosti nariadenia vlády.